На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14-др. закон и 101/16-др. закон), члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), а у вези тачке 5. и 6. Закључка Владе Републике Србије 05 Број: 023-2073/2017 од 10. 03. 2017. године

Скупштина општине Инђија, на седници одржаној дана 20.септембра 2017. године донела је

**О Д Л У К У**

**O ИЗМЕНАМА ОДЛУКЕ О КОНВЕРЗИЈИ ПОТРАЖИВАЊА ОПШТИНЕ ИНЂИЈА У ТРАЈНИ УЛОГ ОПШТИНЕ ИНЂИЈА У КАПИТАЛУ САОБРАЋАЈНОГ ПРЕДУЗЕЋА „ЛАСТА“ АД, БЕОГРАД И ПРИДРУЖИВАЊУ ЗАЈЕДНИЧКОЈ ПРОДАЈИ КАПИТАЛА У ПОСТУПКУ ПРИВАТИЗАЦИЈЕ САОБРАЋАЈНОГ ПРЕДУЗЕЋА „ЛАСТА“ АД, БЕОГРАД**

1. У Одлуци о конверзији потраживања општине Инђија у трајни улог

општине Инђија у капиталу саобраћајног предузећа „ЛАСТА“ АД, Београди придруживању заједничкој продаји капитала у поступку приватизације саобраћајног предузећа „ЛАСТА“ АД, Београд („Службени лист општине Инђија“, број 13/17) у тачки 1. алинеја прва мења се и гласи:

„- пореза на зараде, главни дуг у иносу од 4.280.431,70 динара, камата у износу

од 1.348.155,88 динара, што укупно износи 5.628.587,58 динара и“

Алинеја друга мења се и гласи:

„-пореза на зараде у оквиру обједињење наплате пореза и доприноса, главни дуг

у износу од 411.545,30 динара, камата у износу од 234.742,78 динара, што укупно износи 646.288,08 динара.“

1. Ову Одлуку доставити Министарству финансија - Пореска управа – Сектор за

наплату и Друштву, ради даље реализације исте.

1. Одлука ступа на снагу наредног дана од дана објављивања у „Службеном

листу општине Инђија“.

**СКУПШТИНА ОПШТИНЕ ИНЂИЈА**

**Број40-1181/2017-I Председник,**

**Дана, 20. септембра 2017.године**

**И н ђ и ј а Милан Предојевић**

**ОБРАЗЛОЖЕЊЕ**

Скупштина општине Инђија, на седници одржаној дана 26. 05. 2017. године донела је Одлуку о конверзији потраживања општине Инђија у трајни улог општине Инђија у капиталу саобраћајног предузећа „ЛАСТА“ АД, Београди придруживању заједничкој продаји капитала у поступку приватизације саобраћајног предузећа „ЛАСТА“ АД, Београд („Службени лист општине Инђија“, број 13/2017). Одлука је достављена Министарству финансија - Пореска управа – Центар за велике пореске обвезнике Београд и Саобраћајном предузећу „Ласта“, АД Београд.

Дана 19. 07. 2017. године Министарство Финансија Пореска управа, Сектор за наплату Београд доставило је допис број 000-433-00-3850/2016 од 17.07.2017. године у којем се наводи да износи који су наведени у Одлуци о конверзији потраживања општине Инђија у трајни улог општине Инђија у капиталу саобраћајног предузећа „ЛАСТА“ АД, Београди придруживању заједничкој продаји капитала у поступку приватизације саобраћајног предузећа „ЛАСТА“ АД, Београд („Службени лист општине Инђија“, број 13/2017) нису тачни, односно да општини Инђија као уступљени приход припада 80% сходно одредбама члана 35. Закона о финансирању локалне самоуправе, које су биле на снази у периоду који је предмет конверзије. У наведеном допису назначени су тачни износи, који по записнику Пореске управе – Центар за велике пореске обвезнике од 20.04.2017. године, као уступљени приходи припадају општини Инђија.

Одлуком о изменама Одлуке врши се измена само у делу износа новчаних средстава на име припадајућих јавних прихода, а сходно напред наведеном допису Пореске управе - Сектора за наплату.

Имајући у виду напред наведено предлаже се Скупштини општине Инђија да Одлуку о измена Одлуке о конверзији потраживања општине Инђија у трајни улог општине Инђија у капиталу саобраћајног предузећа „ЛАСТА“ АД, Београди придруживању заједничкој продаји капитала у поступку приватизације саобраћајног предузећа „ЛАСТА“АД, Београд усвоји у тексту како је дат у материјалу.

**Општинска управа општине Инђија**

**ПРЕГЛЕД ИЗВШЕНИХ ИЗМЕНА**

1. Скупштина општине Инђија, одобрава, да се потраживање према

привредном друштву Саобраћајно предузеће „ЛАСТА“ АД, Београд, матични број 07019734, (у даљем тексту: Друштво), по основу јавних прихода који су уступљени приходи буџета локалне самоуправе, са стањем на дан 30. новембра 2016. године која нису обухваћена Споразумом о одлагању плаћања пореског дуга број: 33-00-19/2016-01 од 29. септембра 2016. године, са припадајућом каматом до 31. децембра 2016. године, у износу утврђеном Записником Министарства финансија – Пореска управа – Центар за велике пореске обвезнике број ЦВП-433-12-727/2017-Ј6013 од 20.04.2017. године, конвертује у трајни улог Општине Инђија у капитал Друштва, и то на име:

~~- пореза на зараде дуг у износу од 3.959.399,32, камата у износу 1.247.044,18 динара што укупно износи 5.206.443,50 и~~

**- пореза на зараде, главни дуг у иносу од 4.280.431,70 динара, камата у износу од 1.348.155,88 динара, што укупно износи 5.628.587,58 динара и**

~~- обједињене наплате пореза и доприноса по одбитку – порез на зараде дуг у износу од 380.679,41 динара, камата у износу од 217.137,08 динара што укупно износи 597.816,48~~

**-пореза на зараде у оквиру обједињење наплате пореза и доприноса, главни дуг у износу од 411.545,30 динара, камата у износу од 234.742,78 динара, што укупно износи 646.288,08 динара.**